Edvard Elenius

Edvard Elenius (1. kesäkuuta 1881 Valkeala – 27. heinäkuuta 1957 Turku (Arkistoitu linkki)) oli suomalainen ammattiopiston rehtori ja tietokirjailija.

Ura
Eleniuksen vanhemmat olivat metsätyönjohtaja Anton Elenius ja Maria Hartonen. Hän kävi ylemmän taideteollisuuskoulun 1905–1908 ja opiskeli sitten ulkomailla ensin Münchenissä ja Wienissä 1908–1909 sekä uudelleen Münchenissä 1912–1913.Kuka kukin on 1954, s. 112. Projekt Runeberg.

Elenius oli yksityisen piirustustoimiston palveluksessa 1908–1917, toimi taideteollisuuskoulun piirustuksen ja tyyliopin opettajana 1917–1929 ja oli vuonna 1929 perustetun Turun Ammattiopiston (myöhemmin Turun maalariammattikoulu ja Turun maalariammattioppilaitos) johtajana ja rehtorina vuoteen 1956 saakka. Hän oli lisäksi Helsingin kirjapainokoulun piirustuksen ja tyyliopin opettajana 1921–1929, Helsingin työväenopiston suomenkielisen osaston piirustuksen opettajana 1919–1929, ammattienedistämislaitoksella tyyliopin luennoitsijana 1921–1928 sekä Maalarilehden päätoimittajana 1917–1950 ja Uusi Aura-lehden taidearvostelijana vuodesta 1943 alkaen. Elenius toimi Suomen maalarityönantajain liiton sihteerinä 1918–1928 ja oli Turun taiteilijaseuran johtokunnan jäsen 1940–1951.

Edvard Eleniuksen veli oli opettaja ja taiteilija Oskar Elenius. Edvard Elenius oli naimisissa vuodesta 1912 Elsa Helena Kyanderin (1884–1973) kanssa.

Julkaisuja
 Kaunokirjallisuutta
 Inhimilliset heikkoudet: Kuvauksia ja arvostelmia ihmisluonteen ominaisuuksista. Otava 1921.
 Bileam ja hänen aasinsa: Erään kirjanpitäjän muistelmia. Otava 1922.

 Tietokirjallisuutta 
 Koristesommittelu. Kansanvalistusseuran käsiteollisuuskirjasto N:o 11. Kansanvalistusseura, Helsinki 1913.
 Kotiemme kauneus: Asuinrakennukset, huoneiden sisustus, puutarha. Kansanvalistusseuran käsiteollisuuskirjasto N:o 17. Kansanvalistusseura, Helsinki 1915.
 Piirustusoppi: Havainnolliseen kokeiluun perustuva johdatus perspektiivi- ja projektiooniopin lakien sekä ammattipiirustuksen sääntöjen tuntemiseen. Kansanvalistusseuran käsiteollisuuskirjasto N:o 22. Kansanvalistusseura, Helsinki 1917.
 Koristeoppi: Johdatus koristeellisen työskentelyn lakien ja menettelytapojen tuntemiseen. Koristesommittelu-kirjan tarkistettu ja lisätty painos. Käsiteollisuuskirjasto n:o 25. Tietosanakirja, Helsinki 1921.
 Koristetyylien kehitys: Järjestetty pitäen silmällä erikoisosana kirjapainoalaa. Osuuskunta Kirjapainotaito, Helsinki 1923.
 Helsingin maalausliikkeenharjoittajain 30-vuotinen yhdistystoiminta v. 1898–1928: Suomen maalarintyönantajain liiton Helsingin osaston johtokunnan myötävaikutuksella v. 1927. Suomen maalarintyönantajain liiton Helsingin osasto, Helsinki 1928.
 Maalauttakaa ottamalla huomioon tehtävän syyt ja tarkoitukset. Koonnut Edv. Elenius. Suomen maalarintyönantajain liitto, Helsinki 1937.
 Suomen maalarintyöantajain liitto vv. 1912–1936 ja suomalaisia maalausliikkeen harjoittajia vuodesta 1785. Julkaisua varten asetetun toimikunnan myötävaikutuksella järjestänyt ja kirjoittanut Edv. Elenius. Suomen maalarintyönantajain liitto, Turku 1937.
 Turun ammattiopisto vv. 1929–1939: 10-vuotiskertomus ja työvuosi 1938–1939. Toimittanut opiston johtaja. Turun ammattiopisto, Turku 1939.
 T:mi S. Wuorio 1890–1940: 50. Helsingissä 16 pnä marraskuuta 1940. T:mi S. Wuorio, Helsinki 1940.
 Turun käsityöläisyhdistys vuosina 1923–1943. Julkaisua varten asetetun toimikunnan myötävaikutuksella kirjoittanut E. Elenius. Turun käsityöläisyhdistys, Turku 1943.
 Turun ammattiopisto vv. 1929–1949: katsauksia menneisiin vuosiin: V:n 1949 toimintakertomus. Turun ammattiopisto, Turku 1949.
 Turun ammattiopisto: Vuodet 1929–54 ja vuosikertomus vuodelta 1953–54. Toimittanut opiston rehtori. Turun ammattiopisto, Turku 1954.

 Lähteet 

Luokka:Suomalaiset opettajat
Luokka:Suomalaiset tietokirjailijat
Luokka:Suomalaiset taidekriitikot
Luokka:Suomalaiset päätoimittajat
Luokka:Vuonna 1881 syntyneet
Luokka:Vuonna 1957 kuolleet